Държавен вестник, бр. 33, 2016 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  33
Г л а в а  ч е т в ъ р т а
ЗАДЪЛЖЕНИЯ НА ИКОНОМИЧЕСКИ-
ТЕ ОПЕРАТОРИ
Раздел I
Общи разпоредби
Чл. 20. Когато вносител или дистрибутор 
пуска на пазара съоръжение под налягане 
или функционална група със своето име или 
търговска марка или променя съоръжение 
под налягане или функционална група, които 
вече са пуснати на пазара, по такъв начин, 
че съответствието с изискванията на наред-
бата може да бъде засегнато, той се счита 
за производител и изпълнява задълженията 
на производителя.
Чл. 21. (1) Всеки икономически оператор 
поддържа регистър, който съдържа инфор-
мация за всеки икономически оператор, 
който му е доставил дадено съоръжение под 
налягане или дадена функционална група, и 
за всеки икономически оператор, на когото 
е доставил дадено съоръжение под налягане 
или дадена функционална група.
(2) Информацията по ал. 1 и документите, 
които доказват осъществената доставка, се 
съхраняват за период 10 години след датата 
на доставката и при поискване се предоставят 
на органите за надзор на пазара.
Раздел II
Задължения на производителя
Чл. 22. (1) Когато пуска на пазара съо-
ръжение под налягане по чл. 7, ал. 1 или 
функционална група по чл. 7, ал. 2 и 3 или 
когато ги използва за свои собствени цели, 
производителят гарантира, че те са проек-
тирани и произведени в съответствие със 
съществените изисквания, определени в 
приложение № 1.
(2) Когато пуска на пазара съоръжение под 
налягане или функционална група по чл. 8 
или когато ги използва за свои собствени 
цели, производителят гарантира, че те са 
проектирани и произведени в съответствие 
с добрата инженерна практика в някоя от 
държавите членки, и изготвя техническа 
документация.
Чл. 23. (1) За съоръженията под налягане 
по чл. 7, ал. 1 или функционалните групи 
по чл. 7, ал. 2 и 3 производителят изготвя 
техническата документация, посочена в при-
ложение № 3, и провежда или организира 
провеждането на съответната процедура за 
оценяване на съответствието съгласно чл. 16.
(2) Когато съответствието на съоръжение 
под налягане по чл. 7, ал. 1 или функцио-
нална група по чл. 7, ал. 2 и 3 с приложи-
мите съществени изисквания е доказано 
чрез прилагането на процедурата по ал. 1, 
производителят съставя ЕС декларация за 
съответствие и нанася маркировката „CE“.
Чл. 24. Производителят съхранява техни-
ческата документация и ЕС декларацията за 
съответствие в продължение на 10 години, 
след като съоръжението под налягане или 
функционалната група са били пуснати на 
пазара.
Чл. 25. (1) Производителят прилага про-
цедури, чрез които гарантира, че при серийно 
производство съоръженията под налягане 
или функционалните групи остават в съот-
ветствие с приложимите изисквания.
(2) При изпълнение на изискването по 
ал. 1 производителят взема предвид по 
подходящ начин промените в проекта или 
в характеристиките на съоръжението под 
налягане или на функционалната група и 
промените в хармонизираните стандарти 
или в други технически спецификации, чрез 
позоваване на които е декларирано съответ-
ствието на съоръжението под налягане или 
на функционалната група.
Чл. 26. (1) Производителят гарантира, 
че върху всяко съоръжение под налягане 
или върху всяка функционална група има 
нанесен тип, партиден или сериен номер 
или някакъв друг елемент, който позволява 
тяхната идентификация. Когато размерът или 
естеството на съоръжението под налягане 
или функционалната група не позволяват 
това, производителят гарантира, че тази 
информация е нанесена върху опаковката 
или в придружаващ документ.
(2) Производителят нанася върху всяко 
съоръжение под налягане или върху всяка 
функционална група своето име и регистри-
рано търговско наименование или регистри-
рана търговска марка и пощенския адрес, на 
който може да се осъществи връзка с него. 
Когато това не е възможно, производителят 
нанася информацията върху опаковката или 
в придружаващ документ. Адресът посочва 
едно-единствено място, където производите-
лят може да бъде намерен, и се представя по 
начин, разбираем за потребителите, другите 
ползватели и органите за надзор на пазара.
Чл. 27. (1) Производителят гарантира, че 
всяко съоръжение под налягане по чл. 7, ал. 1 
или всяка функционална група по чл. 7, ал. 2 
и 3 се придружава от инструкции и инфор-
мация за безопасност съгласно т. 3.3 и 3.4 
от приложение № 1 на български език. Тези 
инструкции и информация за безопасност, 
както и всички етикети, трябва да са ясни, 
разбираеми и смислени.
(2) Производителят гарантира, че всяко 
съоръжение под налягане или всяка функ-
ционална група по чл. 8 се придружава от 
инструкции за използване и информация 
за безопасност на български език. Тези ин-
струкции за използване и информация за 
безопасност, както и всички етикети, трябва 
да са ясни, разбираеми и смислени.